OpenLLM-France/wikimedia huggingface dataset:
# Mount Orab

Mount Orab és una població dels Estats Units a l'estat d'Ohio. Segons el cens del 2000 tenia 2.307 habitants.

## Demografia

Segons el cens del 2000, Mount Orab tenia 2.307 habitants, 879 habitatges, i 639 famílies. La densitat de població era de 234,4 habitants/km².
Dels 879 habitatges en un 40,6% hi vivien nens de menys de 18 anys, en un 51,5% hi vivien parelles casades, en un 16,6% dones solteres, i en un 27,3% no eren unitats familiars. En el 23,4% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,05.
Per edats la població es repartia de la següent manera: un 30,8% tenia menys de 18 anys, un 9,8% entre 18 i 24, un 30,6% entre 25 i 44, un 17,5% de 45 a 60 i un 11,3% 65 anys o més.
L'edat mediana era de 30 anys. Per cada 100 dones de 18 o més anys hi havia 80,5 homes.
La renda mediana per habitatge era de 33.798 $ i la renda mediana per família de 42.938 $. Els homes tenien una renda mediana de 33.672 $ mentre que les dones 21.339 $. La renda per capita de la població era de 16.483 $. Aproximadament el 12,5% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Orab». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mount Orab». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Borissoglebsk

Borissoglebsk - Борисоглебск (rus) - és una ciutat de l'óblast de Vorónej, a Rússia.

## Història

Borissoglebsk fou creada a mitjan segle xvii i porta el nom dels sants russos Sant Borís i Sant Gleb.

## Fills il·lustres

* Anton Suixkévitx (1889-1961), matemàtic

## Ciutats agermanades

* Delmenhorst, Alemanya
# José Gurvich

José Gurvich, nascut Zusmanas Gurvicius (5 de gener de 1927 - 24 de juny de 1974), va ser un pintor uruguaià d'origen lituà i una de les principals figures del constructivisme al seu país.

## Biografia

Nascut a Lituània, era fill d'un matrimoni jueu. Va emigrar a l'Uruguai al costat de la seva mare i de la seva germana. Després d'una bona adaptació, el 1942 es va apuntar a l'Escola Nacional de Belles Arts. Tres anys més tard coneixeria a Joaquim Torres-Garcia, la influència del qual seria molt important en la seva carrera com a pintor.
El 1945 va integrar l'Associació d'Art Constructiu. Durant els anys 1950 va viatjar per Europa i Israel, lloc on ja vivia la seva germana. El 1970, després de la mort del seu pare, va tornar a Israel i va exposar una nova col·lecció de pintures a Tel-Aviv.
El 1974 va presentar les seves pintures a l'event Sculpture for Painters a Nova York. Va morir en aquesta mateixa ciutat als 47 anys. Actualment el Museu Gurvich, dirigit pel seu fill a Montevideo, ensenya gran part de la seva obra.

## Referències

* 1 2 Museu Gurvich Arxivat 2011-09-18 a Wayback Machine. Consultat 6 de juliol de 2011

## Enllaços externs

* Museu Gurvich de Montevideo Arxivat 2011-09-18 a Wayback Machine. (castellà)
# Javier Castañeda López

Javier Castañeda López (Madrid, 5 d'octubre de 1955) és un exfutbolista madrileny, que ocupava la posició de defensa.

## Trajectòria

Comença a destacar a les files del Castilla, equip filial del Reial Madrid. Tot i romandre fins a sis campanyes en aquest equip, no arriba a debutar en Lliga amb el primer conjunt. El 1980 fitxa pel CA Osasuna, amb qui fa la seua aparició a la màxima categoria a la campanya 80/81, en la qual disputa 27 partits per als navarresos.
Fins a la seua retirada el 1991, Castañeda va ser un dels jugadors claus del CA Osasuna de la dècada dels 80. En total, va sumar 351 partits (319 complets), tot esdevenint el jugador osasunista amb més partits a primera divisió. Només hi va marcar un gol, a la temporada 85/86.

## Enllaços externs

* Fitxa del jugador
* "Mi alegria es haberlos jugado completos"
# Dario Puccini

Dario Puccini (Roma, 5 de gener de 1921 - Roma, 5 de març de 1997) va ser un hispanista, traductor i crític literari italià, un dels principals estudiosos italians de la literatura espanyola i hispanoamericana.

## Biografia

Era fill de l'escriptor Mario Puccini i germà dels directors Gianni Puccini i Massimo Mida. Es va unir a la Resistència Romana i va ser detingut el 1942 per la policia feixista.
Hispanista, va ser professor a la Universitat de Càller i a la Universitat de Roma La Sapienza. El 1956 va signar el Manifest del 101 contra la invasió soviètica d'Hongria. Va traduir a l'italià i va editar les obres de poetes i escriptors espanyols i llatinoamericans; de Pablo Neruda a Octavio Paz, de Nicolás Guillén a Jorge Amado, de Manuel Scorza a Gabriel García Márquez, de Jorge Luis Borges a Rafael Alberti, de qui era molt amic.
Va fundar el 1980 i va dirigir la revista Letterature d'America.

## Obres

* Miguel Hernández. Vita e poesie, Mursia 1966
* Sor Juana Inés de la Cruz, Edizioni dell'ateneo, 1967
* La parola poetica di Vicente Aleixandre, Bulzoni, 1971
* Romancero de la Resistenza Spagnola (1936-1965), Laterza, 1974
* Il segno del presente, studi di letteratura spagnola, edizioni dell'Orso, 1992
* Una donna in solitudine, Cosmopoli, 1996
* Epistolario R. Alberti-D. Puccini. Corrispondenza inedita (1951-1969), I parabordi, 2009

## Notes

* ↑ È morto l'ispanista Puccini
* ↑ «Dario Puccini le battaglie di un ispanista». la Repubblica, 06-03-1997.

## Enllaços externs

* Gabriele Morelli, PUCCINI, Dario al Dizionario Biografico degli Italiani, vol. 85, Istituto dell'Enciclopedia Italiana, 2016.
# Jobim (cràter)

Jobim és un cràter d'impacte en el planeta Mercuri de 167 km de diàmetre. Porta el nom del compositor brasiler Antonio Carlos Jobim (1927-1994), i el seu nom va ser aprovat per la Unió Astronòmica Internacional el 2015.

## Referències

* ↑ «Jobim». Gazetteer of Planetary Nomenclature. United States Geological Survey, 11-10-2016. [Consulta: 9 juny 2017].

## Vegeu també

* Llista de cràters de Mercuri
# Mount Pleasant (Carolina del Nord)

Mount Pleasant és una població dels Estats Units a l'estat de Carolina del Nord. Segons el cens del 2000 tenia 1.259 habitants, 473 habitatges i 353 famílies. La densitat de població era de 347,2 habitants per km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Mount Pleasant». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mount Pleasant». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Javier Carlos Macho Lorenzo

Javier Carlos Macho Lorenzo (Irun (Guipúscoa, Euskadi), 1 d'octubre de 1965) és un polític valencià d'origen basc, diputat a les Corts Valencianes en la VIII legislatura.
Ha fet estudis de química i ha exercit com a professional autònom d'ensenyaments no reglats de ciències des del 1993 a un centre educatiu, del qual fou gerent entre 1994 i 2007. Javier Carlos Macho ha estat regidor a l'ajuntament d'Alacant (2007-2011) pel PSPV i diputat a les Corts Valencianes des de les eleccions de 2011.

## Referències

* Fitxa al PSPV Arxivat 2011-04-24 a Wayback Machine.
* Fitxa a les Corts Arxivat 2016-03-04 a Wayback Machine.
# Riu Ruhwa

El riu Ruhwa (o Lua, Luha, Luhwa, Luwa, Ruwa) és un riu del sud-oest de Ruanda que és un afluent a l'esquerra del riu Ruzizi. S'uneix al Ruzizi, que forma la frontera entre la República Democràtica del Congo i Ruanda, prop de 2 km per sota del punt on el riu Rubyiro entra al Ruzizi. El Ruhwa forma la frontera entre les regions occidentals de Ruanda i Burundi.

## Referències

Citacions
* ↑ Rusizi Administrative Map.
Fonts
* «Rusizi Administrative Map». National Institute of Statistics of Rwanda. Arxivat de l'original el 2012-11-13. [Consulta: 2 abril 2013].
# Estafili

Estafili - Stafilio - fou bisbe de Girona a mitjans del segle vi. La seva existència és documentada per les actes del Concili de Barcelona (540), al que assistí, tot i que no apareixen les signatures, amb els bisbes Sergi de Tarragona (metropolità), Nebridi de Barcelona; Caronci d'Empúries, Joan de Saragossa, Asellus de Tortosa i Andreu de Lleida; i les del Concili de Lleida de 546 a les que delegà la seva assistència al seu prevere Grat (Gratus) per causa desconeguda. Es desconeix tant la duració exacta del seu episcopat com la data del seu decés.

## Notes

* ↑ Merino, Antolín; de la Canal, José. «cap. IV. Catálogo de los Obispos de Gerona desde fines del siglo III hasta la invasión de los Moros». A: Enrique Flórez. España sagrada: Tratado LXXXI de la Santa Iglesia de Gerona en su estado antiguo. Madrid: Imprenta de Collado, 1819, p. 47 -48 [Consulta: 25 gener 2015].
# Manasseh Ishiaku

Manasseh Ishiaku (nascut el 9 de gener de 1983 en Port Harcourt, Rivers State) és un futbolista nigerià que actualment juga de davanter pel 1. FC Köln.

## Enllaços externs

* Estadístiques a Fussballdaten (alemany)
# Moussa Dembélé

Moussa Dembélé (Pontoise, França, 12 de juliol de 1996) és un futbolista francès que juga de davanter per l'Olympique de Lió.
Format al Paris Saint-Germain FC i al Fulham FC, Dembélé va fer el seu debut professional amb el Fulham en la Premier League el novembre de 2013

## Referències

* 1 2 «Moussa Dembele profile». Fulham F.C., 30-11-2013. Arxivat de l'original el 10 de desembre de 2013. [Consulta: 30 novembre 2013].

## Enllaços externs

* Perfil al Celtic F.C. (anglès)
* Dades estadístiques sobre Moussa Dembélé a soccerbase.com
# Jaïro Riedewald

Jairo Riedewald (Haarlem, el 9 de setembre de 1996) és un futbolista neerlandès que juga com defensa amb l'Ajax de l'Eredivisie.
# Casa al carrer Prat de la Riba, 6 (el Vendrell)

La Casa al carrer Prat de la Riba, 6 és una obra noucentista del Vendrell (Baix Penedès) inclosa a l'Inventari del Patrimoni Arquitectònic de Catalunya.

## Descripció

L'edifici consta de dues plantes. Els baixos són molt restaurats i ocupats per botigues, però el pis principal conserva el seu caire antic, en ell podem veure: un balcó a la part central sostingut per mènsules, amb barana de ferro forjat i portes balconeres rematades per motllures i medallons de motius vegetals. Sobre aquest cos hi ha una franja de decoració també en motius vegetals i una cornisa amb barana de pedra. Al costat dret de la casa sobresurt un cos vertical col·locat al mateix nivell de la cornisa, el qual conté dues pilastres adossades a cada banda amb medalló cadascuna, i una finestra rectangular i una motllura en arc de mig punt.

## Referències

* ↑ «Casa al carrer Prat de la Riba, 6». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Macedònia Central

Macedònia Central (grec: Περιφέρεια Κεντρικής Μακεδονίας) és una de les 13 perifèries o regions de Grècia, i ocupa la part central de la Macedònia grega, al nord del país. Ací es troba Tessalònica, la segona ciutat més gran del país. Altres poblacions importants són Eges i Véria.
# Moussa Maâzou

Moussa Maâzou (Niamey, 25 d'agost de 1988) és un futbolista de Níger de la dècada de 2010.
Fou internacional amb la selecció de futbol del Níger.
Pel que fa a clubs, destacà a Niger's Army club, ASFAN of Niamey, PFC CSKA Moscou, AS Monaco, Marítimo i AC Ajaccio.

## Referències

* ↑ «Maazou dit stop à la sélection du Niger» (en francès). Eurosport, 03-04-2014 [Consulta: 13 maig 2015].
* ↑ Moussa Maâzou a National-Football-Teams.com (anglès)
* ↑ L'homme du mois: « Maazou pense au Standard mais rêve d'Arsenal » Arxivat 19 January 2009$^{[Datemismatch]}$ a Wayback Machine..footgoal.net 17 desembre 2008
* ↑ TRANSFERT DE MÂAZOU OUWO AU CSKA DE MOSCOU La réaction du Colonel Djibrilla Hima Hamidou dit Pélé. Republicain (Niger) 14 janvier 2009
* ↑ Maazou became an Army player Arxivat 15 March 2009$^{[Datemismatch]}$ a Wayback Machine.
* ↑ «Monaco signs striker Moussa Maazou in loan deal». Fox Sports. [Consulta: 10 abril 2014].
* ↑ «Moussa Maazou chegou para o ataque». Arxivat de l'original el 12 agost 2014. [Consulta: 11 agost 2014].
* ↑ «Un renfort d'expérience en attaque (in French)». www.ac-ajaccio.corsica, 29-07-2016 [Consulta: 29 juliol 2016]. Arxivat 12 de setembre 2017 a Wayback Machine. «Còpia arxivada». Arxivat de l'original el 2017-09-12. [Consulta: 3 octubre 2019].
* ↑ Moussa Maâzou, Fitxa a Soccerway
# Jbel Lahbib

Jbel Lahbib (en àrab جبل لحبيب, Jbal Laḥbīb; en amazic ⵊⴱⵍ ⵍⵃⴱⵉⴱ) és una comuna rural de la província de Tetuan, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 3.780 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Romàixovka

Romàixovka - Ромашовка (rus) - és un poble (un khútor) de l'óblast de Bélgorod, a Rússia. El 2010 tenia 46 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Casa al carrer Primfilat (Figueres)

La Casa al carrer Primfilat és un edifici del municipi de Figueres (Alt Empordà) que forma part de l'Inventari del Patrimoni Arquitectònic de Catalunya.

## Descripció

És un edifici cantoner situat al nucli antic de la ciutat, de planta baixa i dos pisos que ha estat rehabilitat recentment. És per aquest motiu que no es conserven la major part de les seves obertures originals. Les que sí que es conserven són obertures en arc rebaixat carreuades, dues de les quals amb dates inscrites a la llinda A l'antiga porta d'accés a l'edifici hi ha inscrita la data 1574, i en una altra obertura de la planta baixa del carrer Primfilat hi ha una dovella clau amb la data 1765. L'altre element destacable que encara es conserva de la construcció original, és la cantonada carreuada, amb carreus grossos ben escairats.

## Referències

* ↑ «Casa al carrer Primfilat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# José Gerardo Amorín Batlle

José Gerardo Amorín Batlle (Montevideo, 9 de novembre de 1954) és un advocat i polític uruguaià, pertanyent al Partit Colorado del seu país. En l'actualitat és representant pel departament de Montevideo.
És fill de Julio Amorín Larrañaga i de Susana Batlle. Està casat amb la mestra Elita del Campo Rivas, té tres fills i una neta.

## Biografia

Amorín Batlle es va graduar com advocat per la Facultat de Dret i Ciències Socials de la Universitat de la República, a Montevideo.
Es va destacar pel seu interès en l'economia política, primer com estudiant i després ja com professional; col·labora a la càtedra d'economia de l'esmentada casa d'estudis. La política forma part integral de la seva vida. Està lligat a tal activitat pels seus orígens familiars, en estar emparentat amb dos de les famílies més destacades en la vida política de l'Uruguai; d'una banda els Amorín i per un altre costat els Batlle (veure José Batlle y Ordóñez). Juntament amb la seva família el 1980 va participar en la campanya pel "no" al plebiscit constitucional portat a terme pel govern de facto. La victòria de tal papereta va permetre facilitar la transició cap a la democràcia que finalment es va assolir en l'any 1985.
Entre 1977 i 1980 es va ocupar com a procurador en la divisió jurídica de la Universitat del Treball de l'Uruguai (UTU), després va ingressar com advocat a l'Institut Nacional de Colonització on va ser designat en l'any 1984 com a director. Va ser durant aquests anys expositor convidat en trobades de juristes sobre dret agrari com les "IV Jornades de Dret Agrari" celebrades el 1984 al departament de Durazno i a l'any següent en les "V Jornades de Dret Agrari" que van tenir lloc a Paysandú. Altres càrrecs que va ocupar en el sector de l'administració pública van ser el de secretari lletrat del Directori de l'Administració Nacional de Ports (ANP) durant els anys 1986-1987, com assessor del director de l'UTE entre els anys 1991 i 1995 i com assessor lletrat de la gerència del Banc de Previsió Social (BPS) el 1996, any en el qual renúncia al seu càrrec en l'administració pública per a fer-se càrrec com soci principal de l'estudi d'advocats Amorín-Larrañaga.
El 2009 va ser candidat a la presidència de l'Uruguai pel Partit Colorado (vegeu Proposta Batllista).

## Referències

* ↑ Pàgina web de José Amorín Batlle Arxivat 2009-03-05 a Wayback Machine. (castellà)
# Progetto NordEst

Progetto NordEst (PNE) és un partit polític regionalista de matriu vèneta que opera a les regions del Vèneto, Friül-Venècia Júlia i Trentino-Tirol del Sud. Fou fundat el juny de 2004 per Giorgio Panto. Defensa la tesi d'independència i autonomia de la Regió Véneto juntament amb les altres dues regions veïnes, basada en la unitat de tradicions, llengua i valors. L'objectiu és la constitució d'una macroregió formada per 13 províncies autònomes que decidiran singularment com administrar els recursos propis i tutelar la pròpia identitat

## Història

Fou creat el juny de 2004 per obra de Giorgio Panto, es presentà a les eleccions regionals italianes de 2005 amb candidats fora del sistema bipolar, tot assolint el 6% dels vots al Vèneto i dos representants al Consell regional, cas únic en un partit al marge dels pols.
El PNE critica el federalisme i la devolució de poders aprovada pel govern de Silvio Berlusconi a sol·licitud de la Lliga Nord, així com la constitució d'un Senat federal (l'entrada en vigor del qual era prevista per al 2011), ja que encara es manté un fort rol del govern central.
A les eleccions legislatives italianes de 2006 es presentà com a llista autònoma per la Cambra dels Diputats al Véneto i al Friül, obtenint 92.000 vots (0,2% a nivell nacional, 3% al Véneto) i 93.000 al Senat. La seva presència fou fortament criticada pel cap vénet de la Casa de les Llibertats, Giancarlo Galan, ja que amb la suma dels vots del PNE haurien guanyat.
El 26 de novembre de 2006 Panto va morir en un accident d'helicòpter quan anava a una illa de la seva propietat a la llacuna véneta.
L'u d'abril de 2007 l'assemblea dels delegats provincials nomena Mariangelo Foggiato (conseller regional) secretari polític del partit. És nomenat president organitzatiu Thomas Panto, fill de Giorgio, qui és nomenat president perpetu.
A les eleccions legislatives italianes de 2008 decidí no presentar-se, en quant no havia estat acceptada la proposta d'acord amb el Poble de la Llibertat en un punt vinculant com era cedir el 59% de l'IVA a la regió Vèneto.

## Enllaços externs

* Programa de Progetto Nord-est en format PDF Arxivat 2008-05-16 a Wayback Machine.
# Manifestacions de les Armilles Grogues

Les manifestacions de les armilles grogues (Mouvement des gilets jaunes en francès) és un moviment de protesta que va començar a França el 17 de novembre de 2018 i es va estendre amb molt menys èxit a altres països com ara a Bèlgica. El moviment es va generar arran d'una petició en línia "Pour une Baisse des Prix du Carburant à la Pompe" al web Change.org, llançada per Priscillia Ludosky el 29 de maig de 2018, que reclamava una disminució de les taxes sobre la benzina.
Després de l'èxit de la petició els armilles grogues van blocar carreteres i van causar caos en el trànsit. Les manifestacions van sorgir de la ràbia dels ciutadans per l'alça en els preus i les taxes dels carburants.
El dissabte 24 de novembre de 2018 les manifestacions es van estendre fins a arribar al centre mateix de París, amb forts enfrontament amb la policia durant hores, amb llançament per part dels manifestants de pedres i coets contra la policia i aquesta utilitzant gas lacrimogen i canons d'aigua, a fi de dispersar-los.
Les mobilitzacions del moviment Armilles Grogues es mantingueren al llarg del 2019 amb el bloqueig de carreteres i les protestes al centre de les ciutats els dissabtes, malgrat les promeses del govern d'Emmanuel Macron, la criminalització del moviment, l'augment de la violència policial amb nombroses detencions i persones ferides i el desplegament de l'exèrcit.
Segons el filòsof Jaques Rancière, la «lògica» de les revoltes fou la injustícia global viscuda que es transformà en un exercici democràtic de base: l'acció col·lectiva que declara i verifica la capacitat de qualsevol a l'hora de formular les preguntes en un pla d'igualtat.

## Referències

* ↑ «How the 'yellow vests' are planning to block France's roads on Saturday» (en anglès). The Local France, 16-11-2018 [Consulta: 16 febrer 2019].
* ↑ Leclerc, Aline ««Gilets jaunes»: anatomie d'une journée de colère» (en francès). Le Monde [Consulta: 16 febrer 2019].
* ↑ Willsher, Kim «'Gilets jaunes' protesters threaten to bring France to a standstill» (en anglès). The Guardian, 16-11-2018 [Consulta: 16 febrer 2019].
* ↑ «Incidents a París per la protesta dels "armilles grogues"». El Nacional.cat, 24-11-2018 [Consulta: 16 febrer 2019].
* ↑ «Enfrontaments entre els Armilles Grogues i la policia a París pel preu dels carburants». El Punt Avui, 24-11-2018 [Consulta: 16 febrer 2019].
* ↑ «Persones que mai s'havien manifestat s'adonen que l'Estat francès està manipulant». El Temps, 20-02-2019. [Consulta: 18 abril 2019].
* ↑ «Perder los dientes en un segundo: un documental muestra las consecuencias de las cargas contra chalecos amarillos» (en castellà). El Diario, 01-03-2019. [Consulta: 18 abril 2019].
* ↑ «Macron desplega l'exèrcit contra els ‘armilles grogues'». Ara, 22-03-2019. [Consulta: 18 abril 2019].
* ↑ «Las virtudes de lo inexplicable: Jacques Rancière a propósito de los "chalecos amarillos"» (en castellà). El Diario, 09-02-2019. [Consulta: 18 abril 2019].
# Jean-Paul Bertrand-Demanes

Jean-Paul Bertrand-Demanes (13 de maig de 1952) és un exfutbolista francès. Va formar part de l'equip francès a la Copa del Món de 1978.

## Referències

* ↑ (francès) French Football Federation Profile
* ↑ (francès) lequipe.fr